  Анжелика Тихонова корреспондент Крезьгурлы дышетон ужпумъёс сярысь тодосъя сессия ортчоз Вотка карын «На родине П. И. Чайковского» фестиваль улсын. 21-тӥ южтолэзе пресс-конференциын со сярысь вераз Удмуртиыь лулчеберетъя но туризмъя министр Владимир Соловьёв. «Со туж бадӟым, рос-прос ужрад. Лыкто вань азьветлӥсь тодосчиос, теоретикъёс. Отын быдэс Росси Федерация люкаськемын луоз. Али дасяськон уж рос-прос мынэ… Куке профессоръёс, тодосъя докторъёс люкасько но крезьгур искусствоез азинтон сярысь дано улосчимылэн нимыныз герӟаса верасько, мыным потэ солы нимысьтыз саклык висъяно», — шуиз Соловьёв. Сессия улсын ужрадъёс Чайковскийлэн музей-юртаз 18-тӥысен 21-тӥ оштолэзёзь радъяськозы. Министрлэн верамезъя, отчы Удмуртысь крезьгуръя огинлыкысь ыстэм муртъёсты ӧтёзы, соос пӧлын Лулчеберетъя элькун колледжысь но Крезьгуръя элькун колледжысь дышетӥсьёсты. Тегъёс: Лулчеберет Удмуртия Чайковский Лулчеберетъянотуризмъяминистерство Вотка ВладимирСоловьёв крезьгур  